**Prvé reakcie rodičov na IP kamery**

*„V septembri 2018 sa nám predčasne v 26-tom týždni narodila dcérka. Dcérka je od tohoto dňa nepretržite pod dohľadom skvelého personálu na neonatalogickom oddelení v Nových Zámkoch. Keďže nie sme z vášho mesta, tak za dcérkou* ***denne dochádzame z Trnavy*** *a s ňou sa vidíme asi tak 1-hod priamo na oddelení. Taktiež aj naši blízky - starí rodičia, ďalší rodinní príslušníci, ale aj naši priatelia by boli veľmi radi keby mohli naše predčasniatko zhliadnuť naživo, čo ale zatiaľ žiaľ nie je možné.*

*Preto veľmi oceňujeme, že sme mali možnosť zapojiť sa do rozbiehajúceho sa projektu a to zatiaľ* ***hodinového živého vysielania bábätka*** *priamo z vášho oddelenia. Živé vysielanie je ostro sledované (ďakujeme za ostrý obraz☺) ako rodičmi, tak aj našimi blízkymi, ktorí sú tiež veľmi radi, že aspoň takýmto spôsobom, môžu našu dcérku zhliadnuť priamo počas dňa na oddelení. My, ako rodičia, si prenos väčšinou odsledujeme práve počas cesty k vám, ale živé vysielanie nás vždy veľmi poteší a nevieme sa vynadívať, tento prenos nám vždy spraví náladu a pozitívne nás naladí (už sa len dohodnúť kto je na rade s klokankovaním ☺).*

*Preto sme veľmi radi, že sa môžeme zúčastniť projektu, ktorý nám a celej našej rodine* ***pomáha zvládnuť túto ťažkú životnú situáciu****. Celej nemocnici, personálu a autorovi projektu veľmi pekne ďakujeme.“*

*Rodičia  
Martin a Andrea a v hlavnej úlohe naša hviezdička*

*Október 2018*